Rubeņi (Bērzkalnes pagasts)
Šis raksts ir par apdzīvotu vietu Bērzkalnes pagastā. Par citām jēdziena Rubeņi nozīmēm skatīt nozīmju atdalīšanas lapu. Rubeņi, arī Rubini (latgaliešu: Rubyni), ir ciems Balvu novada Bērzkalnes pagastā. Izvietojies pagasta ziemeļaustrumos pie autoceļa V471 9 km no pagasta centra Bērzkalnes, 10 km no novada centra Balviem un 233 km no Rīgas. Rubeņos ir saieta nams. Apbūvē dominē individuālās mājas, kā arī viena daudzdzīvokļu māja. Ciems izveidojies pēckara gados kā kolhoza «Rubeņi» centrālais ciemats. 1897. gadā ciemā bija 5 sētas ar 32 cilvēkiem.